Դպրոցը կը հետեւի Լեքսինկթընի կրթական համակարգին որ կը համապատասխանէ Մասաչուսէց նահանգի կրթական չափանիշերուն: Աշակերտները նաեւ կը հետեւին Tera Nova քննութիւններուն, որոնց գերազանց արդիւնքները հետեւանքն են վարժարանիս ուսման բարձր մակարդակին: Երկար տարիներու փորձառութիւն ունեցող, մասնագիտացած ուսուցչական կազմի նպատակն է՝ իւրաքանչիւր աշակերտ ուղղել դէպի նահանգի լաւագոյն երկրորդական վարժարանները: Ներկայիս, Հայ Քոյրերու Վարժարանը թեկնածու է Նիւ Ինկլընտի դպրոցներու եւ գոլեճներու միութեան կողմէ պատրաստուած հաստատգրին: